اشبكني بعيونك شبك , قصائد عراقية 2014
اشبكني بعيونك شبك
خلينه ما نفترك
الدنيا ليل وسهر
مستاحش لشوفة عشك
مرهون جف الوكت
ومشبك بساعه التدك
خلينه نستعجل حضن....الليل خايف ينفتك
ويطيح وجه الصبح..حنجورة البلبل تطك
بخدودك العسره تفك....والحامل بشمك تلد
ادري انته خدك بي علك....لو الله حطالك جلد
ناكوط حلكك در عسل
جا شنهي يا طعم النهد
الساعه تركضلك ركض
خافت بعد ما ترد
غير انه ابوسلك وعض
وشمام صدرك حسن
والعين صاحو حسن
طولك يطولك حسن
شنهي انته خايب ملك... جا ليش تمشي بأرض
جتفت جف الهوه.... بالكوه رادك تشم
حسباله اعوفك تشم... بطران بال الهوه
ما يدري تتنفس ضوه.....
وبجفوفي شايلك نجم
يا روح كمرة وتكتمل باخر شهر
يا صوت حنه وفرح
بيك الهلال جن مطر
صدرك جمر لا مو صدر
اطوير جن تايه عمر
هيج انه اشبكك ملتهف
.. طير ويرد يشبك شجر
ليش الله من خالقك
تختلف عن الخلك
من كون طرك فلك.... برويحتي شلاعب دهر
خلينه هم نلعب لعب....
غميضه نلعب بالعشك
ابحضنك البدلي عمر
شتضن اردلك بعد
سمجه وضعت ويه النهر
انساني ما ردلك دهر
تدريني ارجع وشوكت
من ربك بصوره يدك